Nordjyllands Politi modtog kort før midnat en anmeldelse om et alvorligt færdselsuheld i krydset Aalborgvej-Holtetvej øst for Gandrup. To personbiler kørte ad Aalborgvej mod øst, da den forreste bremsede for at foretage venstresving ad Holtetvej mod nord. Det opdagede den bagvedkørende ikke og påkørte derfor den forankørende, som blev skubbet ind i den forankørende, som blev skubbet ind i en have og videre ind i en husmur. - Det er en alvorlig ulykke, der blev sendt flere ambulancer og læge til stedet, og i alt er fem kommet til skade. Alle er kørt til Aalborg Universitetshospitial, siger vagtchef hos Nordjyllands Politi, Torben Larsen, som tiføjer, at den 20-årige fører af den bageste bil har fået taget blodprøve, da politiet har en mistanke om spirituskørsel. Der ud over skal en bilinspektør nu undersøge hastigheden på bilerne. Den forreste bil er i forbindelse med ulykken blevet totaltskadet. En af passagerne i den forreste bil er i kritisk tilstand.  Der er tale om en 17-årig dreng, der er lagt i kunstigt koma. Tilstanden på de øvrige betegnes som stabil.  De involverede er alle i alderen 17-20 år.

Opsummering:
Den 17-årige var passager i en bil, der kort før midnat bragede ind i husmur ved Gandrup. Fire andre unge er også kommet til skade i samme ulykk, som politiet nu undersøger om skyldes alkohol og for høj fart.